પાલનપુરમાં રાહુલ ગાંધીએ કહ્યું હતું કે, 'હું ભારતમાં ખૂબ ફર્યો છું, આજે પહેલીવાર જોઇ રહ્યું છે કે કોઇ પ્રદેશમાં દરેક સમાજના લોકો આંદોલનો કરી રહ્યાં હોય. ગુજરાતમાં આજે કોઇ સુખી નથી. પટેલ સમાજ આંદોલન કરી રહ્યો છે, હાર્દિક પટેલ, અલ્પેશ ઠાકોર, જીજ્ઞેશ મેવાણી અને આદિવાસી સમાજ પણ આંદોલન કરી રહ્યો છે. તમારે ત્યાં પૂર આવ્યું, 500 કરોડનો વાયદો કરવામાં આવ્યો, પરંતુ હાથમાં કંઇ ન આવ્યું. જે કંઇ આવ્યું, તે ભાજપના લોકોને જ મળ્યું. મનરેગાને ચલાવવા માટે કોંગ્રેસ પક્ષે આખા દેશ માટે 35 હજાર કરોડ ફાળવ્યા હતા, જેનાથી દેશના કરોડો લોકોને રોજગાર મળ્યો. સામે ભાજપે એટલા જ પૈસા ટાટા-નેનો ફેક્ટરી માટે ફાળવ્યા, તે પણ માત્ર એક પ્રદેશમાં. આ યોજનાને નરેન્દ્ર મોદીજીએ જાતે 33 હજાર કરોડ રૂપિયા, તમારી જમીન, પાણી અને વીજળી આપ્યા. પરંતુ આજે રસ્તા પર કેટલી નેનો ગાડી દેખાય છે? મેં હજારો કિમીનો પ્રવાસ કર્યો, મને તો એક પણ ન દેખાઇ.'